**ZGODOVINA LOKA:**

Uporaba loka in [puščice](https://sl.wikipedia.org/wiki/Pu%C5%A1%C4%8Dica) za lov ter [vojaške spopade](https://sl.wikipedia.org/w/index.php?title=Voja%C5%A1koi_spopad&action=edit&redlink=1) je stara približno 12.000 let. Kot najstarejši prikaz loka velja slika na apneni plošči iz votline des Fadets v Franciji.

Že [Viljem Osvajalec](https://sl.wikipedia.org/wiki/Viljem_Osvajalec) je v [bitki pri](https://sl.wikipedia.org/wiki/Bitka_pri_Hastingsu) [Hastingsu](https://sl.wikipedia.org/w/index.php?title=Hastings&action=edit&redlink=1) uporabil večje število [francoskih](https://sl.wikipedia.org/wiki/Francozi) lokostrelcev proti enotam kralja [Haralda](https://sl.wikipedia.org/w/index.php?title=Harald&action=edit&redlink=1), vendar so bili tako kot številnejši angleški lokostrelci opremljeni le s kratkimi loki.

V [11. stoletju](https://sl.wikipedia.org/wiki/11._stoletje) poročajo o valižanskih lokostrelcih, katerih puščice so prebile 10 cm debela [hrastova](https://sl.wikipedia.org/wiki/Hrast) vrata. Kralj [Edvard I.](https://sl.wikipedia.org/w/index.php?title=Edvard_I._%28Anglija%29&action=edit&redlink=1) je po podjarmljenju Valižanov v poznem 13. stoletju v svoje enote uvedel dolgi lok. Najprej so uporabljali le valižanske lokostrelce, kasneje so začeli šolati za lokostrelce z dolgim lokom tudi Angleže.

Proti koncu [13. stoletja](https://sl.wikipedia.org/wiki/13._stoletje) je postal dolgi lok v zahodni Evropi najučinkovitejše orožje za boj na [razdalji](https://sl.wikipedia.org/wiki/Razdalja), ki ga je upravljal samo en vojak. Vojaško uporabo so najprej uvedli Angleži. Najbolje so se izkazali l. 1416 ko je številčno mnogo šibkejša vojska angležev, povečini sestavljena iz lokostrelcev premagal cvet francoskega plemstva v težkih oklepih v bitki pri Agincourtu.

Šolanje lokostrelca z dolgim lokom je zahtevalo več let dolge vaje. Za izdelavo dolgih lokov so Angleži uporabljali tisovino, ki je trdna in elastična. Tudi v drugih evropskih deželah so spoznali vrednost dolgega loka, nikjer pa ni dobil takega pomena kot v Angliji.

Lokostrelske enote so bile pogosto žrtve napadov sovražne konjenice. Če so uspeli konjeniki doseči lokostrelce, lokostrelci (brez oklepov) in oboroženi za boj na blizu samo z [bodali](https://sl.wikipedia.org/wiki/Bodalo), praktično niso imeli možnosti preživetja. Zato so jih praviloma varovali težko oboroženi pešaki v oklepih.

Še v letu [1590](https://sl.wikipedia.org/wiki/1590) je angleški plemič prednosti dolgega loka pred tedaj že običajnimi [arkebuzami](https://sl.wikipedia.org/wiki/Arkebuza) in [mušketami](https://sl.wikipedia.org/wiki/Mu%C5%A1keta). Poudarjal je, da lok nima nobenega mehanizma, ki bi se lahko pokvaril in večjo učinkovitost loka v primerjavi s takratnimi [puškami](https://sl.wikipedia.org/wiki/Pu%C5%A1ka). Prav tako je gost oblak puščic zelo škodil bojni morali nasprotnika.

Dolgi lok se je uporabljal še v angleški državljanski vojni v sredini [17. stoletja](https://sl.wikipedia.org/wiki/17._stoletje), vendar so ga tudi v Angliji kmalu potem opustili. Muškete so postale učinkovitejše in so brez problemov prebijale oklepe. Poleg tega je bilo pomembno, da je bilo šolanje strelca z mušketo bistveno krajše kot šolanje lokostrelca.

